LĪGUMS Nr. ____________
par Upesleju pamatskolas sporta laukuma projektēšanu un pārbūvi

Līguma datums ir pēdējā pievienotā drošā 
elektroniskā paraksta un tā laika zīmoga datums

Ropažu novada pašvaldība, reģistrācijas Nr.90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130 (turpmāk – Pasūtītājs), kuras vārdā pamatojoties uz Ropažu novada pašvaldības domes 2023.gada 26. jūlija saistošajiem noteikumiem Nr. 22/23 “Ropažu novada pašvaldības nolikums” rīkojas izpilddirektors Jānis Belkovskis, no vienas puses, un 
_______________, reģistrācijas Nr. _____________, juridiskā adrese: ________________ (turpmāk – Izpildītājs), tās _____________, kurš rīkojas saskaņā ar __________, no otras puses
abi kopā turpmāk saukti – Puses, katrs atsevišķi – Puse,
pamatojoties uz Pasūtītāja rīkotās iepirkuma procedūras “Upesleju pamatskolas sporta laukuma projektēšana un pārbūve”, iepirkuma identifikācijas Nr. RNP 2026/85 (turpmāk – Iepirkums), rezultātiem un Izpildītāja iesniegto piedāvājumu Iepirkumā (turpmāk – Piedāvājums), noslēdz iepirkuma līgumu, turpmāk tekstā – Līgums, par sekojošo: 

1. [bookmark: _Toc8647913]Definīcijas
Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:
1.1. Akts – nodošanas-pieņemšanas akts (arī Darbu izpildes akts), ar kuru tiek pieņemti un akceptēti Darbi vai to daļas (posmi), konstatēti Defekti vai pieņemti/nodoti citi Līguma pienācīgai izpildei nepieciešamie dokumenti, Būvlaukums, Būvlaukumā esošās iekārtas, aprīkojums un cita kustamā manta, vai pārbaudes;
1.2. Apakšuzņēmējs – juridiska vai fiziska persona, kas slēdz līgumu ar Izpildītāju par noteiktas Darba daļas veikšanu, vai apakšuzņēmējs/persona, uz kuras iespējām Izpildītājs balstās;
1.3. Atbildīgais būvdarbu vadītājs – Izpildītāja norīkots sertificēts būvdarbu vadītājs, kurš Izpildītāja vārdā vada būvdarbu izpildi Objektā un kuram ir sertifikāts ēku būvdarbu vadīšanā;
1.4. Autoruzraugs – ir būvprojekta autora pārstāvis, kurš veic Darba izpildes autoruzraudzību saskaņā Ministru kabineta, turpmāk tekstā – MK, 19.08.2014. noteikumiem Nr.500 “Vispārīgie būvnoteikumi”;
1.5. Autortiesību objekts – jebkuri veikto Darbu rezultātā radītie materiālie objekti un visi augļi gan to materiālajā, gan intelektuālajā nozīmē, kuru aizsargā Autortiesību likums un citi normatīvie akti;
1.6. Būvlaukums – Darbu veikšanas teritorija, kurā tiek veikti Darbi un kuru Izpildītājs ir pieņēmis no Pasūtītāja saskaņā ar aktu;
1.7. Būvuzraugs – būvspeciālists, kurš saskaņā ar MK 19.08.2014. noteikumiem Nr.500 “Vispārīgie būvnoteikumi”, veic tiešos būvuzrauga pienākumus un paraksta aktus atbilstoši savai kompetencei un Būvprojektam;
1.8. Būvprojekts – 	“Upesleju pamatskolas sporta laukuma projektēšana un pārbūve” saskaņā ar Iepirkuma Tehnisko specifikāciju un Iepirkumā iesniegto piedāvājumu;
1.9. [bookmark: _Hlk53043780]Darbi:
1.9.1. [bookmark: _Ref229999888]Būvprojekts (būvniecības ieceres dokumentācijas komplekts), kuru Izpildītājam ir jāizstrādā saskaņā ar Līgumu, Piedāvājumu, spēkā esošajiem būvnoteikumiem un citiem normatīvajiem aktiem, ko apliecina Būvvaldes būvatļaujā izdarīta atzīme par projektēšanas nosacījumu izpildi;
1.9.2. [bookmark: _Ref229999672]Būvprojekta autoruzraudzība;
1.9.3. [bookmark: _Ref229999684]Objekta būvdarbu veikšana un pabeigšana un nodošana Pasūtītājam un ekspluatācijā saskaņā ar izstrādāto Būvprojektu un Līguma nosacījumiem;
1.9.4. Darbi tiek veikti ievērojot Darbu organizācijas aprakstu;
1.10. Darbu izpildes grafiks - Darbu izpildes laika grafiks, saskaņā ar kuru tiek veikti Darbi. Būvdarbu grafiks tiek precizēts pirms būvdarbu uzsākšanas un tas tiek detalizēts pēc projektēšanas ekonomikas daļas (būvdarbu apjoma saraksts, tāmes);
1.11. Darbu veikšanas projekts – Izpildītāja izstrādāts un ar Pasūtītāju un Būvuzraugu saskaņots Līguma 1.9.3. punktā minēto Darbu veikšanas projekts, kurā ir ietverts darbu veikšanas kalendāra grafiks, būvdarbu ģenerālplāns un cita informācija saskaņā ar normatīvajiem aktiem. Darbu veikšanas projektam ir jāatbilst Būvprojektam;
1.12. Defekts – Izpildītāja paveikto Darbu apjomu, Darbu kvalitātes un būvizstrādājumu (iekārtu, konstrukciju, materiālu, detaļu u.c.) neatbilstība Iepirkuma Tehniskajai specifikācijai, normatīviem aktiem, Būvprojektam, Darbu veikšanas projektiem, ražotāju noteiktajiem materiālu iestrādes noteikumiem u.c. vai Līgumam Darbu izpildes laikā un garantijas periodā, tajā skaitā izstrādātā Būvprojekta defekti;
1.13. Defektu akts – akts, kurā tiek fiksēti konstatētie Defekti;
1.14. Dienas – kalendārās dienas;
1.15. Dokumentācija – Tehniskā specifikācija, Tehniskais piedāvājums: Darbu izpildes grafiks, Izpildītāja Iepirkumā iesniegtais Finanšu piedāvājums u.c. pušu parakstīti dokumenti, kas saistīti ar Līguma izpildi; 
1.16. Garantijas laiks – Līgumā noteikto saistību atbildības laiks, ko nosaka no būves nodošanas-pieņemšanas ekspluatācijā akta parakstīšanas datuma un kurā Izpildītājs uzņemas atbildību par savu veikto darbu un iekārtu kvalitāti, un garantē bez atlīdzības novērst Defektus, ja tādi radušies viņa vainas dēļ;
1.17. Gala akts – visu Līgumā minēto Darbu gala nodošanas- pieņemšanas akts;
1.18. Līgumcena – maksimāli iespējamā maksa par Darbu paveikšanu bez PVN saskaņā ar Līguma 3.1.punktu;
1.19. Nolikums – Iepirkuma nolikums ar visiem tā pielikumiem, papildinājumiem un labojumiem;
1.20. Objekts – Upesleju pamatskolas sporta laukums, ;
1.21. PVN – pievienotās vērtības nodoklis;
1.22. Tehniskā specifikācija – Iepirkuma Tehniskā specifikācija.

2. LĪGUMA PRIEKŠMETS UN DARBU IZPILDES TERMIŅŠ
2.1. Pasūtītājs uzdod un Izpildītājs apņemas ar saviem materiāltehniskajiem līdzekļiem un darbaspēka resursiem, izstrādāt un nodot Pasūtītājam Darbus, atbilstoši Dokumentācijai, ievērojot Nolikuma, Līguma noteikumus un Latvijas Republikas normatīvos aktus. 
2.2. Izpildītājs garantē, ka tam ir visas nepieciešamās reģistrācijas apliecības un/vai sertifikāti, materiāltehniskais nodrošinājums un kvalificēts personāls, zināšanas un iemaņas Līgumā paredzēto Darbu veikšanai. 
2.3. Izpildītājs kā lietpratējs apliecina, ka ir rūpīgi pārbaudījis Tehnisko specifikāciju, ieskaitot visas kalkulācijas un projektēšanas kritērijus, kvalitātes prasības u.tml. Izpildītājs ir pilnībā atbildīgs par izpildāmo Darbu pareizību, precizitāti un realizējamību. 
2.4. Izpildītāja pienākums ir veikt citus darbus, piegādes, apmācības u.tml., kas nav tieši norādīti šajā Līgumā, bet izriet no tā jēgas un būtības un ir saprātīgi un pamatoti nepieciešami Darbu pienācīgai izpildei, to mērķa sasniegšanai un Līguma priekšmeta pilnīgai realizācijai.
2.5. [bookmark: _Ref229999873][bookmark: _Hlk53043954]Darbu izpildes termiņš: kopējais visu darbu izpildes termiņš ir 12 (divpadsmit) mēneši no Līguma abpusējas parakstīšanas dienas, kur:
2.5.1. [bookmark: _Ref230000177] Būvprojekta izstrāde (abas kārtas) – 6 (sešu) mēnešu laikā no abpusējas Līguma parakstīšanas dienas;
2.5.2.  Būvdarbu veikšana (1.kārta) – 12 (divpadsmit) mēnešu laikā no Līguma abpusējas parakstīšanas dienas;
2.5.3.  Autoruzraudzība - visā Būvdarbu veikšanas laikā līdz Objekta 1. kārtas nodošanai ekspluatācijā.
2.6. Par būvprojekta vadītāju tiek noteikts sertificēts speciālists: ________, sertifikāta Nr. ________ un par atbildīgo būvdarbu vadītāju tiek noteikts sertificēts speciālists: ______, sertifikāta Nr. _______.  

3. LĪGUMCENA 
3.1. Pasūtītājs apņemas samaksāt Izpildītājam Līgumā noteiktajā kārtībā Līgumcenu par Līgumā paredzēto Darbu izpildi ________ EUR (_______________) bez PVN, ko Pasūtītājs samaksā Izpildītājam saskaņā ar Līguma noteikumiem un ar nosacījumu, ka Izpildītājs izpilda Līgumā noteiktās saistības. PVN tiek samaksāts Pievienotās vērtības nodokļa likumā noteiktajā kārtībā un apmērā. 
3.2. [bookmark: _Hlk66549984]Līgumcena:
3.2.1. [bookmark: _Ref229999903]par Būvprojekta izstrādi __________ EUR (____________) bez PVN;
3.2.2. [bookmark: _Ref229999754]par Būvdarbiem 1.kārtai ____________ EUR (__________________) bez PVN;
3.2.3. [bookmark: _Ref229999819]par Autoruzraudzību 1. kārtai ____________ EUR (_______________) bez PVN.
3.3. Līgumcena ietver pilnu samaksu par Līguma ietvaros paredzēto saistību izpildi, t.sk. būvizstrādājumu (būvmateriālu, būvkonstrukciju) izmaksas, būvmašīnu un mehānismu nomas un darba izmaksas, instrumentu nolietojuma (amortizācijas) vai nomas izmaksas, kā arī virsizdevumus un peļņu, kas attiecināmi uz Līgumā noteikto Darbu izpildi un noteikti Latvijas būvnormatīvā LBN 501-17 “Būvizmaksu noteikšanas kārtība” (apstiprināts ar Ministru kabineta 2017.gada 3.maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””). 
3.4. Izpildītājs uzņemas risku, ja Darbu izpildes laikā tiek atklātas kļūdas (izņemot aritmētiskās kļūdas) Finanšu piedāvājumā vai tiek konstatēts, ka Izpildītājs Iepirkumā nav piedāvājis cenu par visu Līguma apjomu. Izpildītājs uzņemas risku par Darbiem, kurus tas nav iekļāvis Finanšu piedāvājumā, bet kurus objektīvi vajadzēja paredzēt atbilstoši Tehniskajai specifikācijai. 
3.5. Izpildītājs, sagatavojot Aktus un rēķinus, tajos iekļauj informāciju par Līguma datumu un numuru. Ja Izpildītājs nav iekļāvis šajā Līguma punktā noteikto informāciju, Pasūtītājam ir tiesības prasīt veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt pienākošos summu.
3.6. Pēc apakšuzņēmēja pieprasījuma maksājumus par apakšuzņēmēja sniegtajiem pakalpojumiem, piegādēm vai būvdarbiem Izpildītājam, kurus tas ir pieņēmis un kuru apmaksas termiņš tiek kavēts, ja Pasūtītājs nav izmaksājis visu Izpildītājam pienākošos līgumcenu, Pasūtītājs uz apakšuzņēmēja iesniegta rēķina pamata pārskaita tieši apakšuzņēmējam un par attiecīgo summu samazina nākamo maksājumu Izpildītājam. Pasūtītājs pirms apakšuzņēmēja rēķina apmaksas informē par šādu pieprasījumu Izpildītāju un ļauj tam izteikt viedokli par pieprasījuma pamatotību.
1. 
2. 
3. 
3.1. 
3.2. 
3.3. 
3.4. 
3.5. 

4. NORĒĶINU UN DARBU PIEŅEMŠANAS KĀRTĪBA
4.1. Pasūtītājs samaksā Izpildītājam par Līguma 1.9.1. punktā (būvprojekta izstrāde)  noteiktajiem Darbiem, Līguma 3.2.1. punktā noteikto summu, 30 (trīsdesmit) dienu laikā pēc tam, kad būvatļaujā saņemta atzīme par projektēšanas nosacījumu izpildi, Puses parakstījušas attiecīgu Aktu par projektēšanas darbu nodošanu-pieņemšanu un saņemts attiecīgs Izpildītāja rēķins.
4.2. Izpildītājam ir tiesības saņemt avansu maksājumu __% (ne vairāk kā 20% no Līguma 3.2.2. punktā atrunātās būvdarbu summas) apmērā, kas tiek izmaksāts 15 (piecpadsmit) darba dienu laikā no visu zemāk norādīto dokumentu iesniegšanas un priekšnoteikumu izpildes no Izpildītāja puses:
4.2.1. Izpildītājs ir izstrādājis un saskaņojis pilnu būvprojektu;
4.2.2. Izpildītājs ir iesniedzis Pasūtītājam Pasūtītāja akceptētu pirmā pieprasījuma beznosacījumu avansa maksājuma Bankas garantiju vai apdrošināšanas sabiedrības galvojumu. Bankas garantijas/Apdrošinātāja galvojuma summai ir jābūt ne mazākai par Izpildītāja pieprasīto avansa summu. Bankas garantijai/Apdrošinātāja galvojumam ir jābūt spēkā līdz Līguma 2.5. punktā minētā termiņa beigām;
4.2.3. Izpildītājs ir iesniedzis Pasūtītājam rēķinu pieprasītās avansa summas apmērā.
4.3. [bookmark: _Ref229999661]Par Līguma 1.9.2. punktā (autoruzraudzība) noteiktajiem Darbiem būvdarbu posmā Pasūtītājs samaksā Izpildītājam saskaņā ar Izpildītāja iesniegtajiem un Pasūtītāja Līgumā noteiktajā kārtībā apstiprinātajiem Darbu izpildes Aktiem ik mēnesi 6. daļu no Līguma 3.2.3. punktā noteiktās summas, ievērojot šādu kārtību: 
4.3.1. gadījumā, ja būvdarbu kopējais termiņš tiek pagarināts, Līguma 3.2.3. punktā samaksa par autoruzraudzību paliek nemainīga, savukārt samaksa tiek pārtraukta, kad izmaksātas 6. daļas no Līguma 3.2.3 punktā noteiktās summas; 
4.3.2. pirmais maksājums tiek veikts ne agrāk kā pēc būvdarbu uzsākšanas;
4.3.3. pēdējais maksājums par Līguma 1.9.2. punktā noteikto Darbu izpildi 6. daļas apmērā tiek veikts pēc Objekta pieņemšanas ekspluatācijā.
4.4. [bookmark: _Ref229999646][bookmark: _Hlk66447491]Par Līguma 1.9.3. punktā (būvdarbi) noteiktajiem Darbiem samaksa tiek veikta šādā kārtībā:
4.4.1. par iepriekšējā mēnesī izpildītajiem būvdarbiem Izpildītājs sagatavo un iesniedz no savas puses parakstītu Aktu par iepriekšējā mēnesī faktiski izpildīto būvdarbu apjomu (Forma 2), atbilstoši Pasūtītāja saskaņotajai formai;
4.4.2. kārtējie maksājumi, kopumā nepārsniedz 95% (deviņdesmit piecus procentus) no Līguma 3.2.2. punktā noteiktās summas, tiek veikti atbilstoši faktiski veikto būvdarbu apjomam Objektā;
4.4.3. galīgais norēķins, t.i., atlikušie 5% (pieci procenti) no Līguma 3.2.2. punktā noteiktās summas, par šajā Līgumā paredzēto Darbu izpildi tiek veikts pēc Objekta nodošanas ekspluatācijā;
4.4.4. [bookmark: _Ref230016841]no katra maksājuma Izpildītājam, Pasūtītājs ietur garantijas laika ieturējumu 5% (piecu procentu) apmērā no faktiski izpildīto būvdarbu vērtības un avansa maksājumu. Ieturētais garantijas laika ieturējums tiek atmaksāts Izpildītājam 30 (trīsdesmit) dienu laikā pēc Līguma 12.3. punktā noteikto garantijas laika garantijas un e-rēķina iesniegšanas Pasūtītājam vai garantijas termiņa beigām, ieturot jebkādas summas, kas Izpildītājam jāmaksā, saskaņā ar Līguma garantijas laika noteikumiem.
4.5. Izpildītājam ir pienākums Darbu izpildes Aktus par iepriekšējā (kalendārajā) mēnesī sniegto autoruzraudzību un/vai veiktajiem būvdarbiem, iesniegt Pasūtītājam līdz esošā mēneša 5. datumam. 
4.6. Pasūtītājs izskata Izpildītāja sagatavoto un iesniegto Darbu izpildes Aktu (tai skaitā Forma Nr.2 un Forma Nr.3) 7 (septiņu) darba dienu laikā, apstiprina Aktu pilnībā vai daļēji, norādot nekvalitatīvi veiktos Darbus, ja tādi ir. Līguma noteikumiem neatbilstošie Darbi, t.i., Darbi, kuros konstatēti Defekti, netiek apmaksāti līdz konstatēto Defektu novēršanai un tiek pārstrādāti uz Izpildītāja rēķina. Pasūtītājs nemaksā atlīdzību par Tāmē neuzskaitītajiem materiāliem un darbiem, kuri, šādu trūkumu atklāšanās gadījumā, tiek novērsti uz Izpildītāja rēķina. Pasūtītājs nemaksā par materiāliem, kuri nav iebūvēti Objektā, saskaņā ar Dokumentāciju, kā arī par Darbiem, kuri nav paveikti.
4.7. Pēc attiecīgo Defektu novēršanas, Izpildītājs atkārtoti veic Darbu nodošanu Pasūtītājam. Pasūtītājs 7 (septiņu) darba dienu laikā pēc Darbu izpildes akta saņemšanas pārbauda izpildīto Darbu apjomu un kvalitāti, kā arī Darbu izpildes dokumentāciju un paraksta aktu vai noformē rakstveida motivētu atteikumu Darbus pieņemt.
4.8. Ja Pasūtītājs apstrīd Izpildītājam maksājamās summas atbilstību Izpildītāja faktiski izpildītajiem Darbu apjomiem un/vai Darbu atbilstību Līgumam, tad Pasūtītājs samaksā Izpildītājam naudas summu, kas atbilst Izpildītāja izpildītajiem Darbiem, par kuru apjomu, kvalitāti un/vai atbilstību Pusēm nepastāv strīds. 
4.9. Ja Pasūtītājs šajā Līguma nodaļā noteiktajā kārtībā un termiņā nav parakstījis attiecīgo Aktu un nav iesniedzis Izpildītājam motivētu rakstveida atteikumu, tad uzskatāms, ka attiecīgajā Aktā norādītie darbi ir pieņemti no Pasūtītāja puses. 
4.10. Līguma 4.3. punktā un 4.4. punktā norādītie ikmēneša maksājumi par Līguma 1.9.2. un 1.9.3. punktā norādīto Darbu daļas izpildi tiek veikti 30 (trīsdesmit) dienu laikā pēc attiecīgā Akta abpusējas parakstīšanas un Izpildītāja rēķina saņemšanas dienas.
4.11. Izpildītājs rēķinu izraksta atbilstoši Pievienotās vērtības nodokļa likumam.
4.12. Par attiecīgās Līgumcenas daļas vai jebkura cita maksājuma, kas saskaņā ar Līgumu Pasūtītājam ir jāmaksā Izpildītājam, skaitās izdarīta ar brīdi, kad Pasūtītājs ir veicis pārskaitījumu uz Izpildītāja norādīto norēķinu.
4.13. Izpildītājs grāmatvedības attaisnojuma dokumentus – rēķinus – sagatavo elektroniskā formātā, atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs e-rēķinu iesniedz izmantojot Ropažu novada pašvaldības oficiālo elektronisko adresi (e-adresi): _DEFAULT@90000067986. 
4.14. Izpildītājs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv). Izpildītājs e-rēķinu iesniedz izmantojot Ropažu novada pašvaldības oficiālo elektronisko adresi (e-adresi).

5. BŪVPROJEKTA IZSTRĀDE, DOKUMENTĀCIJAS SAGATAVOŠANA, NODOŠANAS UN PIEŅEMŠANAS KĀRTĪBA
5.1. Sagatavojot Būvprojektu, Izpildītājam jāievēro Līguma noteikumi, normatīvie akti un standarti (normatīvi), kas saistīti ar Līguma izpildi, Līgumu, Pasūtītāja norādījumiem, Būvatļauju, u.c. attiecināmiem nosacījumiem un Būvprojekts jāizstrādā tādā detalizācijas pakāpē, kas ļauj nolasīt izpildāmo būvdarbu apjomu, būvdarbu metodes un pielietotos materiālus. 
5.2. Izpildītājs ir atbildīgs par tehnisko noteikumu saņemšanu, inženierizpētes datiem, Tehniskās specifikācijas precizēšanu un pārbaudes rezultātiem un citiem dokumentiem, uz kuru pamata izstrādāts, papildināts, precizēts vai koriģēts Būvprojekts, ja tas nepieciešams Līguma 1.9.3. punktā noteikto Darbu izpildei.
5.3. Izpildītājam jānodrošina Darbu veikšana ar kvalificētu personālu un licencētām datorprogrammām. 
5.4. [bookmark: _Ref230000043]Izpildītājs ne retāk kā 1 (vienu) reizi mēnesī saskaņo ar Pasūtītāju Būvprojekta posma tehniskos risinājumus, būvizstrādājumus, iekārtas, materiālus un citus principiālās nozīmes jautājumus.
5.5. Līguma 5.4. punktā noteiktajā kārtībā saņemto Būvprojekta posma dokumentāciju Pasūtītājs izskata 3 (trīs) darba dienu laikā.
5.6. Pasūtītājs ir tiesīgs atteikties saskaņot Būvprojekta posma dokumentāciju, ja:
5.6.1. ir pamatoti iebildumi saistībā ar Būvprojekta posma dokumentācijas atbilstību Līgumam vai normatīvo aktu prasībām;
5.6.2. ir objektīvi pamatoti iebildumi pret izmantotajiem būvizstrādājumiem, iekārtām, materiāliem un/vai risinājumiem, standartiem, tehnisko noteikumu prasībām;
5.6.3. nav iesniegti visi nepieciešamie dokumenti vai informācija, kas dod iespēju Pasūtītājam pārbaudīt Būvprojekta posma dokumentāciju.
5.7. [bookmark: _Ref230001441]Izpildītājs ne vēlāk kā 10 (desmit) darba dienas pirms Līguma 2.5.1. punktā noteiktā Būvprojekta iesniegšanas termiņa, saskaņo ar Pasūtītāju sagatavoto Būvprojektu. 
5.8. Līguma 5.7. punktā noteiktajā kārtībā saņemtais Pasūtītāja saskaņojums Būvprojekta dokumentācijai, tostarp Būvprojektam, nekādā veidā neapstiprina šādas Būvprojekta dokumentācijas atbilstību normatīvajiem aktiem un neatbrīvo Izpildītāju kā lietpratēju no pilnīgas atbildības par Būvprojekta dokumentāciju un tajā ietvertajiem risinājumiem.
5.9. Par pilnībā izpildītiem projektēšanas darbiem, Līguma izpratnē tiek uzskatīti ar Pasūtītāju saskaņots Būvprojekts, par kuru būvatļaujā veikta atzīme par visu projektēšanas nosacījumu izpildi. 
5.10. [bookmark: _Ref230001493]Pasūtītājs ne vēlāk kā 5 (piecu) darba dienu laikā pēc Līgumā 5.7. punktā noteiktā Būvprojekta saņemšanas, to izvērtē un dod rakstisku atzinumu. Ja Pasūtītājs konstatē Būvprojekta neatbilstību Līgumam, tas atzinumā norāda nepieciešamos labojumus, pēc kā Izpildītājs Dokumentāciju saskaņo atkārtoti.
5.11. Izpildītāja pienākums ir veikt labojumus, par kuriem Līguma 5.10. punktā noteiktā kārtībā ir paziņojis Pasūtītājs, ja tie nemaina Iepirkumā un Līgumā noteiktās prasības. 
5.12. Izpildītājs ar pavadvēstuli iesniedz Pasūtītājam Būvprojektu 1 (vienā) eksemplārā papīra formātā un 2 (divus) eksemplārus uz elektroniska datu nesēja, katru eksemplāru uz savas USB atmiņas kartes Microsoft Word (*.doc), Microsoft Excel (*.xls) un AutoCAD (*.dwg) vai analoģiskas savstarpēji savietojamas programmas vidē (tāmes utt. Word un Excel, bet rasējumi dwg).
5.13. Izmaiņas Būvprojekta dokumentācijā:
5.13.1. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Darbu kvalitāti vai Darbu veikšanas laiku;
5.13.2. Pasūtītāja pārstāvjiem ir tiesības pieprasīt izmaiņas turpmākā Būvprojekta dokumentācijas izstrādāšanā, ja tās ir pamatotas un atbilst Līgumam, Tehniskajai specifikācijai, Būvatļaujai vai Pasūtītāja norādījumiem.
5.14. Izpildītāja pienākumi:
5.14.1. piedalīties Pasūtītāja organizētajās sanāksmēs vai sapulcēs un sniegt informāciju par Darbu norises gaitu;
5.14.2. nekavējoties, bet ne vēlāk kā 10 (desmit) darba dienu laikā brīdināt Pasūtītāju par neparedzētiem apstākļiem, kuri radušies pēc Līguma noslēgšanas, un kuri varētu ietekmēt Darbu kvalitāti vai Darbu veikšanas laiku, iesniedzot rakstiskus priekšlikumus apstākļu novēršanai;
5.14.3. kļūdainu risinājumu gadījumā, tajā skaitā, ja tie atklājas būvdarbu laikā, novērst kļūdas Pušu noteiktajā laikā, bez maksas izstrādājot nepieciešamās korekcijas Būvprojekta dokumentācijā;
5.14.4. pēc Pasūtītāja pieprasījuma, ne vēlāk kā 3 (trīs) darba dienu laikā sniegt atskaiti par izpildāmo Darbu gaitu;
5.14.5. visā Būvprojekta izstrādes laikā informēt Pasūtītāju par Būvprojektā ietverto risinājumu atbilstību Tehniskajai specifikācijai, neatbilstības gadījumos 5 (piecu) darba dienu laikā veikt izmaiņas Būvprojekta risinājumos, lai panāktu to atbilstību Līguma noteikumiem. 
5.15. Izpildītājs apņemas ievērot visus Pasūtītāja iebildumus un aizrādījumus, novērst visus Pasūtītāja norādītos trūkumus, tajā skaitā, ja tie atklājas būvdarbu laikā, un ja šie trūkumi, iebildumi un aizrādījumi ir pamatoti un tie nav pretrunā ar Latvijas Republikas normatīvajiem aktiem, Iepirkuma un Līguma noteikumiem. 
5.16. Par Būvprojekta izstrādes tehniskiem un organizācijas jautājumiem to norises laikā Puses lemj Pasūtītāja sasauktajās sapulcēs (turpmāk - Sapulce). Sapulces dienas kārtība, klātesošie dalībnieki un pieņemtie lēmumi tiek fiksēti protokolā. Sapulces tiek sasauktas pēc vajadzības. Sapulces sasaukšanu, organizāciju un protokola sagatavošanu nodrošina Pasūtītājs. Sapulces protokolu paraksta visas klāt esošās personas. Sapulcē obligāti piedalās Izpildītāja pārstāvis un, nepieciešamības gadījumā, Būvprojekta vadītājs. Sapulcē nevar pieņemt lēmumus, kuri groza Līguma būtiskos noteikumus (Darbu izpildes termiņš, Līgumcena u.c.).
5.17. Būvprojekta izstrādes posmā radītais autortiesību objekts kļūst par Pasūtītāja īpašumu pēc tā apmaksas Līgumā noteiktajā kārtībā. Pasūtītājam ar Līgumu un bez papildus atlīdzības tiek nodotas Izpildītāja kā autora esošās un nākamās mantiskās tiesības attiecībā uz saskaņā ar Līgumu radītajiem autortiesību objektiem, tajā skaitā, bet ne tikai, tiesības tos publiskot, publicēt un reproducēt.
5.18. Izpildītājs, parakstot šo Līgumu, neatsaucami bez jebkādas papildus samaksas bez termiņa ierobežojuma nodod Pasūtītājam visas tiesības brīvi izmantot saskaņā ar šo Līgumu radītos materiālā formā izpaustos autortiesību objektus, par kuriem Līguma noteiktajā kārtībā ir veikta samaksa, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. Minētās tiesības Pasūtītājs ir tiesīgs izmantot jebkurā valstī, kā arī nodot un/vai pārdot tās citām personām.
5.19. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā autortiesību objektus, kas saskaņā ar šo Līgumu atzīstami par Pasūtītāja īpašumu.

6. AUTORUZRAUDZĪBA 
6.1. Izpildītājs veic Būvprojekta autoruzraudzību, saskaņā ar šo Līgumu, 2014.gada 19.augusta Ministru kabineta noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem.
6.2. Izpildītājs nodrošina Būvprojekta autentisku realizāciju dabā, nepieļaujot būvniecības dalībnieku patvaļīgas atkāpes no akceptētā Būvprojekta, kā arī saistošo normatīvo aktu un standartu pārkāpumus būvdarbu gaitā, Pasūtītāja interesēs un saskaņā ar šo Līgumu.
6.3. [bookmark: _Hlk66451665]Izpildītājam ir pienākums ierasties Objektā autoruzraudzības veikšanai pēc Pasūtītāja pārstāvja uzaicinājuma Pasūtītāja noteiktajā laikā.
6.4. Būvdarbu laikā apmeklējumu skaits ir ne retāk kā 1 (vienu) reizi nedēļā.
6.5. Pēc Pasūtītāja pieprasījuma Izpildītājs ierodas uz darbu pieņemšanu, kurus nepieciešams pieņemt projekta autoram. Pasūtītājs ne mazāk kā 24 (divdesmit četras) stundas iepriekš paziņo Izpildītājam par nepieciešamību ierasties Objektā uz darbu pieņemšanu (paziņojums tiek veikts uz Līgumā norādīto Izpildītāja tālruni, papildus nosūtot attiecīgu paziņojumu uz Izpildītāja norādīto e-pasta adresi).
6.6. Izpildītājs būvdarbu gaitā savlaicīgi pārbauda Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļauj neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu obejktā, ja to pielietošana nav paredzēta Būvprojektā.
6.7. Izpildītājs nekavējoties rakstiski informē Pasūtītāju, ja tiek konstatētas patvaļīgas atkāpes no Būvprojekta vai, ja netiek ievērotas Latvijas Republikas būvnormatīvu prasības.
6.8. Izpildītājs visas atkāpes no Būvprojekta fiksē autoruzraudzības žurnālā. Attiecībā uz atkāpēm no Būvprojekta, kuras ir saskaņotas, Izpildītājs autoruzraudzības žurnālā izdara saskaņojuma atzīmi.
6.9. Pabeidzot Objekta būvniecību, Izpildītājs autoruzraudzības žurnālā izdara atzīmi par izpildīto būvdarbu atbilstību Būvprojektam un saskaņotajām izmaiņām.
6.10. Izpildītājs bez papildus atlīdzības veic izmaiņas vai precizējumus Būvprojektā, ja šādu izmaiņu nepieciešamība rodas sakarā ar kļūdu vai neatbilstību Būvprojektā, vai kādu citu Būvprojekta Izpildītāja vainu vai nolaidību. Šajā gadījumā Izpildītājs nodrošina atkārtotu saskaņošanu valsts un pašvaldības iestādēs (ja nepieciešams) par saviem līdzekļiem un bez Līguma termiņa pagarinājuma.
6.11. Izpildītājam ir pienākums piedalīties komisijas darbā, pieņemot Objektu ekspluatācijā.
6.12. Izpildītājam ir pienākums piedalīties sapulcēs un tā protokolā minētie punkti un izpildes termiņi, kas attiecas uz autoruzraudzību, ir saistoši un obligāti izpildāmi.
6.13. pēc Darbu pabeigšanas Izpildītājs sagatavo izmaiņu Būvprojektā pilnu sējumu, kurā iekļautas visas izmaiņas, kas veiktas Būvprojektā Darbu izpildes laikā.

7. BŪVDARBU POSMA NORISE
7.1. Izpildītājam būvdarbi jāuzsāk ne vēlāk kā 5 (piecu) darba dienu laikā no Objekta pieņemšanas un attiecīgas atzīmes veikšanas Būvniecības informācijas sistēmā par būvdarbu uzsākšanas nosacījumu izpildi. Objekta pieņemšana notiek ne vēlāk kā 2 (divu) darba dienu laikā no attiecīgas atzīmes veikšanas Būvniecības informācijas sistēmā par būvdarbu uzsākšanas nosacījumu izpildi. Par Objekta nodošanu tiek sagatavots Objekta pieņemšanas – nodošanas akts, kuru Izpildītājs paraksta 2 (divu) darba dienu laikā no Pasūtītāja uzaicinājuma, kas nosūtīts uz Līguma 23.1. punktā norādīto e-pastu (bez elektroniski drošā paraksta un laika zīmoga), saņemšanas.
7.2. Pirms būvdarbu uzsākšanas Izpildītājs izstrādā un iesniedz Pasūtītājam Darbu veikšanas kalendāro grafiku.
7.3. Būvdarbu uzsākšanas brīdis tiek dokumentāli fiksēts būvdarbu žurnālā.
7.4. Izpildītājs pirms Būvdarbu uzsākšanas iesniedz Pasūtītājam rīkojumu par atbildīgo personu nozīmēšanu būvdarbu vadīšanā, darbu aizsardzībā, ugunsdrošībā, vides aizsardzībā un Būvdarbu veikšanā iesaistīto darbinieku sarakstu.
7.5. Izpildītājs būvdarbu izpildes gaitā ir atbildīgs par:
7.5.1. par būvdarbu kvalitatīvi, ievērojot tehniskās dokumentācijas prasības un apjomus, saskaņoto Darbu veikšanas projektu, tehnoloģisko procesu secību un Darbu izpildes grafikā noteiktos termiņus, būvnormatīvus, Līguma noteikumus un Pasūtītāja un Būvuzrauga norādījumus;
7.5.2. būvdarbu organizēšanu un to veikšanu, atbilstoši Līgumam, dokumentācijai, vispārpieņemtajiem kvalitātes rādītājiem;
7.5.3. par pieņemto tehnisko risinājumu pareizību un to ekonomiskumu, kā arī būvdarbu apjomu pareizību;
7.5.4. kļūdām Būvprojektā, kas atklājas būvdarbu laikā;
7.5.5. savā kompetencē ietilpstošo pārbaužu veikšanu;
7.5.6. pārbaudē atklāto Defektu novēršanu;
7.5.7. savu un apakšuzņēmēju veikto būvdarbu, darbinieku un pieaicināto speciālistu kvalifikāciju, kā arī konkrētā darba veikšanai nepieciešamām apliecībām, licencēm, sertifikātiem, atļaujām, kā arī par viņu pieļautajām kļūdām;
7.5.8. visu nepieciešamo dokumentu atrašanos Objektā, kuru uzrādīšanu var prasīt personas, kuras ir tiesīgas kontrolēt būvdarbus;
7.5.9. darba rasējumu izstrādi, ja tādi nepieciešami, un saskaņošanu ar Pasūtītāja pārstāvi, Izpildītāju, Būvuzraugu ne vēlāk kā 3 (trīs) darba dienas pirms attiecīgā darba uzsākšanas vai citā ar Pasūtītāju saskaņotā laikā;
7.5.10. Izpildītājs būvsapulcēs saskaņo ar Pasūtītāju savas darbības Objektā ar mērķi ar savu darbību nekavēt un netraucēt pārējo un/vai saistīto darbu izpildi;
7.5.11. Izpildītājs no saviem līdzekļiem apmaksā visus Objektā esošo pieejamo ūdensapgādes un kanalizācijas, elektroapgādes, siltuma, būvgrūžu izvešanas u.c. pakalpojumu apmaksu, kas nepieciešami Darbu atbilstošai organizēšanai un veikšanai saskaņā ar Līgumu;
7.5.12. Darbu izpildes procesā nepieciešamās, Izpildītāja izstrādātās dokumentācijas sagatavošanu valsts valodā un iesniegšanu Pasūtītajam, saskaņā ar Būvprojektu un Latvijas būvnormatīviem;
7.5.13. Darbu veikšanas gaitā visu Pasūtītāja pārstāvju, Būvuzrauga, Izpildītāja, pārbaudītāju izvirzīto nosacījumu, kas nav pretrunā ar šo Līgumu un Latvijas Republikas spēkā esošajiem normatīviem aktiem un standartiem, ievērošanu;
7.5.14. Pasūtītājam nodarītajiem tiešiem zaudējumiem, kā arī par līgumsoda samaksu, ja Darbi Izpildītāja vainas dēļ netiek pabeigti Līgumā noteiktajā gala termiņā;
7.5.15. Trešajām personām nodarītajiem zaudējumiem;
7.5.16. 	par darba aizsardzības prasību ievērošanu saskaņā ar Latvijas Republikas Ministru kabineta 25.02.2003. noteikumiem Nr.92 “Darba aizsardzības prasības, veicot būvdarbus” un Līgumu. Par visām un jebkādām sekām un negadījumiem, kas rodas dēļ tā, ka Izpildītājs neievēro darba aizsardzības prasībās, izpildot Darbus, atbild Izpildītājs.
7.6. Izpildītājs būvdarbu posmā nedrīkst veikt Būvprojekta izmaiņas bez saskaņojuma ar Būvuzraugu un Pasūtītāja pārstāvi.
7.7. Izpildītājam jānodrošina būvdarbu žurnāla aizpildīšana normatīvajos aktos noteiktajā kārtībā. 
7.8. Izpildītājs Līguma izpildes laikā veic tūlītēju radušos atkritumu un būvgružu savākšanu un utilizāciju (apsaimniekošanu) to rašanās laikā normatīvajos aktos noteiktajā kārtībā (īpaši attiecībā uz kaitīgas vielu saturošu būvgružu utilizāciju), ievērojot vides aizsardzības prasībām atbilstošus atkritumu apsaimniekošanas principus. Izpildītājam pastāvīgi jāatbrīvo Darbu izpildes vieta no atkritumiem. Atkritumu apsaimniekošana nedrīkst negatīvi ietekmēt vidi. Pirms Objekta pieņemšanas ekspluatācijā sakārtot Darbu izpildes vietu (aizvākt būvgružus, aizvest Izpildītāja un apakšuzņēmēju Darbu izpildē izmantoto inventāru, tehniku un darba rīkus utt.) un atstāt Darbu izpildes vietu kārtībā un tīrībā.
7.9. Izpildītājs pēc Pasūtītāja pieprasījuma 2 (divu) darba dienu laikā iesniedz rakstisku atskaiti par paveikto Darbu norises gaitu, rezultātiem un termiņu ievērošanu.
7.10. Izpildītājs nekavējoties brīdina Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai vai dzīvībai, un veic visus nepieciešamos pasākumus, lai tos novērstu.
7.11. Izpildītājs rakstveidā nekavējoties informē Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Darbu izpildi.
7.12. Izpildītājs nodrošina atbildīgā būvdarbu vadītāja vai viņa vietnieka atrašanos Objektā Darbu izpildes laikā un izpildāmo Darbu kontroli no minēto personu puses.
7.13. Izpildītājam ir pienākums saskaņot ar Pasūtītāja pārstāvi un Būvuzraugu Darbos izmantojamo materiālu, daudzumu, kvalitāti un citus parametrus, ja šādu materiālu, uzstādāmo iekārtu daudzums, kvalitāte nav atspoguļota Līguma dokumentācijā un par saviem līdzekļiem iebūvēt.
7.14. Ikmēneša Darbu nodošanā un pēc Darbu pabeigšanas Izpildītājam jāiesniedz Pasūtītāja pārstāvim visu veikto Darbu izpilddokumentāciju.
7.15. Pēc būvdarbu pabeigšanas Objektā, Izpildītājs izstrādā izpildmērījumu plānu.
7.16. Izpildītājs ir atbildīgs un sedz visus zaudējumus Pasūtītājam, ja ar kompetentas institūcijas lēmumu tiek apturēta Darbu veikšana sakarā ar Izpildītāja pieļautiem Līguma vai Latvijas Republikā spēkā esošo normatīvo aktu pārkāpumiem būvdarbu veikšanā.
7.17. Cilvēku traumu un Darbu, materiālu un iekārtu un cita īpašuma bojāšanas vai iznīcināšanas risku būvdarbu veikšanas laikā uzņemas Izpildītājs.
7.18. Izpildītājs ir atbildīgs par Defektiem, kas atklāti Darbu un garantijas laikā.
7.19. Izpildītājam ir jānodod Objekts ekspluatācijā atbilstoši normatīvajos aktos noteiktajai kārtībai.
7.20. Pasūtītājs ir atbildīgs par:
7.20.1. Izpildītāja darbības nodrošināšanai Pasūtītāja rīcībā esošo nepieciešamo dokumentu, informācijas un izmaiņu savlaicīgu nodošanu;
7.20.2. Darbu pieņemšanas kārtības ievērošanu;
7.20.3. pārbaužu un kontroles īstenošanu saskaņā ar normatīvo aktu un Līguma dokumentu prasībām;
7.20.4. būvuzraudzības funkciju nodrošināšanu, kā arī par to, lai būvuzraugs savlaicīgi sniegtu Izpildītājam nepieciešamās atbildes un saskaņojumus;
7.20.5. Pasūtītāja pilnvaroto pārstāvju darba organizāciju;
7.20.6. Līgumcenas samaksu Līgumā noteiktajā kārtībā un apmērā;
7.20.7. pilnvarojuma izsniegšanu Objekta nodošanai ekspluatācijā veikšanai.
7.21. Objekta nodošana, drošība un darba organizācija Objektā:
7.21.1. Pasūtītājs ar abpusēji parakstītu aktu nodod Izpildītājam Objektu stāvoklī, kāds tas ir būvdarbu uzsākšanas dienā. Pasūtītājs nodod Izpildītājam Objektu un pēdējais to pieņem ar Aktu 5 (piecu) darba dienu laikā pēc datuma, kad būvatļaujā ir veikta atzīme par būvdarbu uzsākšanas nosacījumu izpildi; 
7.21.2. Izpildītājam nav tiesību bez Pasūtītāja rakstiskas piekrišanas izmitināt darbiniekus vai citādi izmantot Objektu vai tehniskos līdzekļus vajadzībām, kas nav saistītas ar Līguma izpildi. Izpildītājs patstāvīgi nodrošina būvmateriālu, iekārtu un darba rīku saglabāšanu, kā arī uzņemas bojā ejas un nejaušības risku;
7.21.3. Visā Darbu izpildes laikā līdz Darbu gala akta parakstīšanai Izpildītājs nodrošina normatīvajos aktos paredzētos darba drošības un aizsardzības pasākumus Darbu zonā. Tas attiecas arī uz laiku, kad Darbi Objektā netiek veikti; 
7.21.4. Izpildītājam ir jāuzrauga, jāapsargā un attiecīgi jāuzglabā Objektā esošie būvizstrādājumi (materiāli un iekārtas), aprīkojums un cita kustamā manta Līguma izpildes laikā.
7.22. Darbu izpildes gaitā ir iespējams tehnoloģiskais pārtraukums, ko Izpildītājs ar Pasūtītāju saskaņo rakstiski. Tehnoloģiskā pārtraukuma gadījumā, Darbu izpildes termiņš tiek pagarināts par tik dienām, cik dienas ilgs bijis tehnoloģiskais pārtraukums. Par Darbu atsākšanu pēc tehnoloģiskā pārtraukuma tiks slēgta rakstiska vienošanās, kurā tiks fiksēts atlikušais Darbu izpildes termiņš. 
7.23. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu.
7.24. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Izpildītājam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.

8. LĪGUMA IZMAIŅAS BŪVDARBU POSMĀ
8.1. [bookmark: _Ref230015781]Līgumā, Pusēm rakstiski vienojoties, var tikt veikti nebūtiski grozījumi Publisko iepirkumu likuma izpratnē.
8.2. Būtiski Līguma grozījumi var tikt veikti Publisko iepirkuma likuma 61.panta trešajā daļā norādītajos gadījumos. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 (piecdesmit) procentus no sākotnējās Līgumcenas attiecībā uz katru gadījumu, kas minēts Publisko iepirkuma likuma 61.panta trešās daļas 2. un 3. punktā.
8.3. Papildus Līguma 8.1.punktā minētajam, Līgumā var tik veikti grozījumi, pamatojoties uz Publisko iepirkumu likuma 61. panta pirmās daļas 3.punktu, ievērojot šādus nosacījumus:
8.3.1. [bookmark: _Ref230015849]darbu apjoma izmaiņas, kas tiek veiktas autoruzraudzības kārtībā saskaņā ar 10.08.2014. Ministru kabineta noteikumiem Nr.500 “Vispārīgie būvnoteikumi”. Autoruzraudzības kārtībā Būvprojektā veiktās izmaiņas nedrīkst sasniegt 15% (piecpadsmit procenti) no Līgumcenas. Šādā gadījumā: 
8.3.1.1. jebkuras izmaiņas Būvprojektā, ja tās ir ar ietekmi uz Darbu apjomiem vai Līgumcenu, ir spēkā tikai pēc tam, kad Pasūtītājs piedāvātās izmaiņas ir akceptējis, parakstot vienošanos par Darba apjoma izmaiņām un/vai Līgumcenas izmaiņām. Līdz brīdim, kamēr Pasūtītājs ir devis savu akceptu izmaiņām, Izpildītājs turpina darbus saskaņā ar spēkā esošo Būvprojektu; 
8.3.1.2. Izpildītājs, sagatavojot cenu piedāvājumu attiecībā uz izmaiņām Būvprojekta tāmē, piedāvājuma pozīcijas izceno saskaņā ar sākotnējā Būvprojekta tāmē iekļautajām materiālu un darba vienību cenām;
8.3.1.3. Ja Izpildītājs pēc Pasūtītāja pieprasījuma Līgumā noteiktajā kārtībā veic izmaiņas Būvprojektā, kas samazina Līgumcenu, Izpildītāja pienākums ir 5 (piecu) darba dienu laikā no Pasūtītāja rakstveida pieprasījuma saņemšanas parakstīt vienošanos par Darba apjoma izmaiņām un Līgumcenas samazinājumu; 
8.3.2.  darbu izpildes termiņa izmaiņas:
8.3.2.1. Pusēm vienojoties, var tikt veiktas izmaiņas Grafikā noteiktajos atsevišķu Darbu posmu izpildes starptermiņos, nepagarinot kopējo Darbu izpildes termiņu. 
8.3.2.2. kopējais Darbu izpildes termiņš var tikt pagarināts, ja Darbu veikšanu kavējuši no Izpildītāja darbības vai bezdarbības neatkarīgi un objektīvi attaisnojoši apstākļi, kas ir cēloniskā sakarā ar Darbu izpildes kavējumu;
8.3.2.3. ja saskaņā ar Līguma 8.3.1. punktā noteikto kārtību tiek veiktas izmaiņas Būvprojektā, bet šādu izmaiņu realizēšana nav iespējama līdz Darbu izpildes termiņa beigām, ievērojot materiālu tehniskās īpašības, būvdarbu veikšanas metodi (tehnoloģisko paņēmienu), Izpildītājs iesniedz Pasūtītājam motivētu pamatojumu, norādot attiecīgo izmaiņu realizēšanai nepieciešamo termiņu, kā arī ietekmi uz kopējo Darbu izpildes termiņu. Ja Izpildītāja norādītais pamatojums ir pamatots un/vai attaisnojošs, Puses paraksta vienošanos par kopējā Darbu izpildes termiņa pagarinājumu;
8.3.3. Darbu tāmē un Būvprojektā iekļauto materiālu nomaiņa uz ekvivalentu materiālu:
8.3.3.1. Izpildītājs tikai ar rakstisku iepriekšēju Pasūtītāja piekrišanu ir tiesīgs aizvietot Dokumentācijā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām t.i., to tehniskie un kvalitātes rādītāji funkcionāli ir tādi paši vai labāki kā Dokumentācijā norādītajiem materiāliem. Piedāvāto materiālu cena nedrīkst pārsniegt sākotnējā piedāvājumā norādīto. Materiālus var nomainīt arī gadījumos, ja tie vairs netiek ražoti, vai pēc Līguma noslēgšanas ražotājs materiāliem, izstrādājumiem un iekārtām ir radis inovatīvus risinājumus, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma norises laikā, un Izpildītājs to ir gatavs piegādāt par ne lielāku cenu, kā tā piedāvājumā norādīto. Pasūtītājam nav jāpamato savs atteikums sniegt Izpildītājam šajā punktā minēto piekrišanu;
8.3.3.2. [bookmark: _Ref230015896]Dokumentācijā norādīto materiālu, izstrādājumu un iekārtu aizvietošanu ir tiesības ierosināt gan Pasūtītājam, gan Izpildītājam, iesniedzot attiecīgu paziņojumu;
8.3.3.3. kopā ar 8.3.3.2. punktā minēto paziņojumu attiecīgā Puse iesniedz aizvietojamo materiālu, izstrādājumu un iekārtu salīdzināšanas tabulu, kurā salīdzināti to tehniskie un kvalitātes rādītāji, kā arī dokumenti, kas apliecina norādītās informācijas atbilstību (atbilstības sertifikāti, ražotāja tehnisko parametru/raksturlielumu specifikācija un tml.). Tabulā norādīto datu pareizības atbilstību apliecina Izpildītājs un Būvuzraugs; 
8.3.3.4. ja Pasūtītājs ir pats ierosinājis vai piekritis Izpildītāja ierosinājumam aizvietot Dokumentācijā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām, Puses paraksta vienošanos par Dokumentācijā norādīto materiālu, izstrādājumu un iekārtu aizvietošanu uz ekvivalentiem materiāliem, izstrādājumiem un iekārtām, pievienojot attiecīgā Pušu paziņojumu un aizvietojamo materiālu, izstrādājumu un iekārtu salīdzināšanas tabulu;
8.3.3.5. Izpildītāja pienākums ir 5 (piecu) darba dienu laikā no Pasūtītāja rakstveida pieprasījuma saņemšanas sagatavot materiālu nomaiņas formu, parakstīt vienošanos par Darbu tāmē norādīto materiālu, izstrādājumu un iekārtu aizvietošanu uz ekvivalentiem materiāliem, izstrādājumiem un iekārtām;
8.3.3.6. Ja materiālu nomaiņu ierosina Pasūtītājs un tas palielina Līgumcenu, tad visas ar materiālu nomaiņu saistītās izmaksas sedz Pasūtītājs. 
8.4. Palielināts Darbu apjoms, kas radies, Izpildītājam veicot precizējumus Būvprojektā, nav uzskatāms par izmaiņām un tādējādi nedod tiesības Izpildītājam uz Līgumcenas palielinājumu. Palielināts Darbu apjoms, kas radies, Izpildītājam izmainot Darbu veikšanas metodi (tehnoloģisko paņēmienu), nav uzskatāms par izmaiņām, un Pasūtītājam tas nav jāatlīdzina. 
8.5. Būvprojekta detalizācija (darba rasējumi), kuru pieprasījis Izpildītājs, Būvuzraugs un/vai Pasūtītājs, nav uzskatāmi par Būvprojekta izmaiņām un nevar būt par pamatu Līguma izmaiņām.

9. BŪVDARBU PĀRBAUDES, MĒRĪJUMI UN BŪVDARBU NODOŠANA
9.1. Pasūtītājs ir tiesīgs pārbaudīt Darbu izpildi, Darbu apjoma izpildi, kvalitāti un iesniegto norēķinu dokumentu atbilstību faktiski izpildīto Darbu apjomam un Būvprojekta tāmei. Šāda pārbaude nemazina Līgumā paredzēto Izpildītāja atbildību un nav uzskatāma par Darbu vai kādas to daļas pieņemšanu no Pasūtītāja puses. Ja Darbi pārbaudes laikā netiek apturēti, tad līdz ar to arī to izpildes termiņš sakarā ar veicamo pārbaudi nav pagarināms. Šādas pārbaudes veicamas tādā veidā, lai netraucētu Izpildītājam, tā apakšuzņēmējiem veikt savlaicīgu Darbu izpildi.
9.2. Izpildītājs nodrošina savu pārstāvju piedalīšanos pārbaudē, kā arī nodrošina pārbaudes veicējam iespēju netraucēti veikt visas ar pārbaudi saistītās darbības, tajā skaitā nodrošina iespēju izmantot Izpildītāja vai viņa apakšuzņēmēju instrumentus, pārbaudes ierīces, kas pieejamas Būvlaukumā, kā arī saņemt nepieciešamo palīdzību no Izpildītāja puses, ciktāl tas neapdraud Izpildītājam, tā apakšuzņēmējiem savlaicīgu Darbu izpildi. 
9.3. Pārbaudes mērķis ir noskaidrot, kādā mērā Darbi vai to daļa atbilst Līguma dokumentu un Latvijas Republikas normatīvo aktu prasībām, ievērojot Līgumā noteiktās Pušu tiesības un pienākumus. Defekti, kuri ir konstatēti pārbaudes laikā, tiek fiksēti pārbaudes aktā, kuru sastāda un paraksta Pasūtītājs un Būvuzraugs.
9.4. Pasūtītājs pārbaudes rezultātus akta veidā, norādot konstatētos Defektus, paziņo Izpildītājam 5 (piecu) darba dienu laikā pēc pārbaudes akta parakstīšanas. Savus iebildumus par pārbaudes rezultātiem Izpildītājs paziņo ne vēlāk kā 5 (piecas) darba dienas pēc pārbaudes rezultātu saņemšanas. Ja minētajā termiņā Izpildītājs nav sniedzis iebildumus Pasūtītājam, uzskatāms, ka Izpildītājs ir piekritis pārbaudes rezultātiem.
9.5. Puses piekrīt, ka Būvuzraugs novērtē veikto Darbu apjomu, veicot nepieciešamos mērījumus. 
9.6. Ja kāda no Pusēm bez attaisnojoša iemesla nepiedalās šādu mērījumu veikšanā, Būvuzrauga veiktie mērījumi paliek spēkā.
9.7. Pārbaudes aktā Pasūtītājs fiksē sekojošo: Darbi vai to daļa, kas tiek pārbaudīta, Defekti, kuri konstatēti. Ja Puses secina, ka veiktie Darbi atbilst Latvijas Republikas normatīvajiem aktiem un Līguma prasībām, bet atklāti daži nebūtiski Defekti, tad tos atzīmē pārbaudes aktā, norādot to novēršanas termiņu un kārtību.
9.8. Pārbaudes no Pasūtītāja puses bez īpaša pilnvarojuma var pieprasīt un veikt Pasūtītāja nozīmētais Būvuzraugs.
9.9. Pasūtītājs pēc savas iniciatīvas pārbaudes veikšanai var pieaicināt neatkarīgu sertificētu speciālistu. Izpildītājs pēc savas iniciatīvas līdzdalībai pārbaudē var pieaicināt neatkarīgu sertificētu speciālistu.
9.10. Pārbaudes ierosinātājam ir pienākums savlaicīgi, paziņojot vismaz 3 (trīs) darba dienas iepriekš, uzaicināt Pušu pārstāvjus piedalīties pārbaudē.
9.11. Darbu veikšanas laikā konstatēto Defektu novēršanā tiek lietoti šādi noteikumi:
9.11.1. Izpildītājam ir pienākums novērst visus pārbaudes aktā konstatētos Defektus. Par Darbu laikā konstatēto Defektu novēršanas termiņu Puses vienojas katrā atsevišķā gadījumā, bet, ja Puses nespēj vienoties - 5 (piecu) darba dienu laikā no Pasūtītāja paziņojuma saņemšanas brīža, ja tas tehnoloģiksi ir iespējams. Garantijas laikā konstatētie Defekti novēršami Līguma 16.nodaļā noteiktajos termiņos;
9.11.2. Izpildītāja dēļ radušos Defektu novēršanu veic Izpildītājs par saviem līdzekļiem Līgumā noteiktā Darbu izpildes termiņa ietvaros;
9.11.3. ja Izpildītājs uzskata, ka Defekta rašanās Darbos nav viņa vaina, viņš par to nekavējoties rakstveidā ziņo Pasūtītājam, sniedzot arī šāda apgalvojuma motivētu pamatojumu;
9.11.4. strīda gadījumā tiek pieaicināta sertificētu ekspertu komisija trīs cilvēku sastāvā, kur vienu ekspertu pieaicina Pasūtītājs, vienu Izpildītājs, bet trešo – abi pieaicinātie eksperti. Ekspertīzes izmaksas sedz tā Puse, kurai ekspertīzes lēmums ir nelabvēlīgs;
9.11.5. Pasūtītājam ir pienākums netraucēt Izpildītājam Defektu novēršanas darbu veikšanā, kā arī nodrošināt pieeju to pārbaudei.
9.12. Pēc Pasūtītāja pieprasījuma Izpildītājs vismaz 10 (desmit) darba dienas pirms materiālu, izstrādājumu un iekārtu pielietošanas vai iestrādes Objektā Darbu izpildei uzrāda to paraugus Pasūtītāja pārstāvim vai Būvuzraugam.
9.13. Darbu pieņemšanas laikā konstatēto Defektu novēršana neatbrīvo Izpildītāju no atbildības par Grafika neievērošanu.
9.14. Ja par Defektiem atbildīgs Izpildītājs, izdevumi par Defektu novēršanu jāapmaksā Izpildītājam un tas nedod tiesības uz Līgumā paredzētā termiņa pagarinājumu.
9.15. Ja Pasūtītājs cieš zaudējumus sakarā ar Defektu novēršanu, Izpildītājam ir pienākums atlīdzināt tiešos zaudējumus, kas radušies Izpildītāja rīcības dēļ cēloņsakarībā ar Defektiem.

10. APAKŠUZŅĒMĒJU UN PERSONĀLA NOMAIŅA
10.1. Apakšuzņēmēju un Līguma izpildē piesaistītā personāla nomaiņa Līguma izpildes laikā tiek organizēta atbilstoši Publisko iepirkumu likumā noteiktajai kārtībai.
10.2. Izpildītājs nav tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildus personāla un apakšuzņēmēju iesaistīšanu Līguma izpildē.
10.3. Izpildītājs ir tiesīgs nomainīt personālu, kuru tas ir iesaistījis Līguma izpildē un par kuru ir sniedzis informāciju Pasūtītājam Iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, drīkst nomainīt un papildu apakšuzņēmējus drīkst iesaistīt tikai ar Pasūtītāja rakstisku piekrišanu, ievērojot Līguma 12.4.punktu.
10.4. Pasūtītājs nepiekrīt Līguma 12.3.punktā minētā personāla vai apakšuzņēmēju nomaiņai, ja pastāv kāds no šādiem nosacījumiem: 	
10.4.1.   Izpildītāja piedāvātais personāls vai apakšuzņēmējs neatbilst paziņojumā par līgumu vai Iepirkuma nolikumā noteiktajām prasībām, kas attiecas uz personālu vai apakšuzņēmējiem;
10.4.2.  	tiek nomainīts apakšuzņēmējs uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma Nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija uz kādu Izpildītājs ir atsaucies, apliecinot savu atbilstību Iepirkumā noteiktajām prasībām;
10.4.3.  Izpildītāja piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR bez PVN no Līguma vērtības, atbilst Publisko iepirkumu likuma 42. panta pirmajā daļā un Nolikumā minētajiem izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 42. pantu un 43. pantu;
10.4.4.  apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
10.5. Lai pārbaudītu, vai uz Izpildītāja piedāvāto personālu vai apakšuzņēmēju neattiecas kāds no Līguma 12.4.punktā minētajiem nosacījumiem, Izpildītājam 10 (desmit) darbdienu laikā no pieprasījuma saņemšanas jāiesniedz Pasūtītāja pieprasītie dokumenti.
10.6. Pasūtītājs pieņem un rakstveidā paziņo Izpildītājam lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai.
10.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.8. Jebkurā gadījumā Izpildītājam ir jāinformē Pasūtītājs par apakšuzņēmējiem, kurus tas piesaista Līguma izpildē, norādot šādu informāciju:
10.8.1.  par darbiem, kuras plānots nodot attiecīgajam apakšuzņēmējam;
10.8.2.  	piesaistītā apakšuzņēmēja veicamo darbu procentuālo īpatsvaru pret visu Līgumā noteikto Darbu vērtību;
10.8.3.  	piesaistītajam apakšuzņēmējam nododamo darbu vērtība naudas izteiksmē, bez PVN.
10.9. Pasūtītājs ir tiesīgs, nosūtot motivētu rakstisku paziņojumu, pieprasīt Izpildītāja ieceltā būvdarbu vadītāja nomaiņu, ja būvdarbu vadītājs Darbu veikšanas laikā būtiski un atkārtoti pārkāpj normatīvos aktus, atkārtoti nenodrošina Darbu veikšanu saskaņā ar šo Līgumu (ieskaitot Līguma pielikumus), Izpildītājs nekavējoties, bet jebkurā gadījumā 10 (desmit) darba dienu laikā, pēc šāda paziņojuma saņemšanas ieceļ citu būvdarbu vadītāju, kurš atbilst Iepirkumā noteiktajām prasībām. Objektīvu apstākļu dēļ noteiktais termiņš var tikt pagarināts.
10.10. Izpildītājs ne vēlāk kā uzsākot katra Līguma posma izpildi iesniedz Pasūtītājam būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

11. OBJEKTA NODOŠANA EKSPLUATĀCIJĀ UN GALA AKTA PARAKSTĪŠANA
11.1. Izpildītājam ir pienākums ne vēlāk kā 10 (desmit) darba dienas iepriekš rakstiski informēt Pasūtītāju par visu Darbu izpildes datumu, kas nozīmē, ka visi Līgumā noteiktie Darbi (izņemot Objekta nodošanu ekspluatācijā, Darbu nodošanas-pieņemšanas akta un Gala akta parakstīšanu) ir pabeigti un Pasūtītājs var uzsākt Līgumā noteikto Darbu pieņemšanu vai Defekta akta sagatavošanu.
11.2. Pēc Izpildītāja Darbu izpildes datuma Pasūtītājs veic Objekta apsekošanu un, ja attiecināms, Defektu akta sagatavošanu un rakstiski iesniedz to Izpildītājam 5 (piecu) darba dienu laikā. Izpildītāja pienākums piedalīties Objekta apsekošanā un Defektu akta sagatavošanā kopā ar Pasūtītāju. Konstatētie Defekti tiek fiksēti Defektu aktā, kurā norāda konstatēta Defekta būtību un novēršanas termiņu.
11.3. Pēc parakstīta Defekta akta saņemšanas, ja tāds ticis sastādīts, Izpildītājam ir jānovērš visi Defektu aktā norādītie Defekti 10 (desmit) darba dienu laikā. Gadījumā, ja kādu no Defektiem nav iespējams novērst šajā punktā noteiktajā termiņā, tad Puses var vienoties par citu Defekta novēršanas termiņu.
11.4. Pēc Defektu novēršanas, ja tādi konstatēti, Izpildītājs organizē atkārtotu Darbu apsekošanu un pieņemšanu. Pēc atkārtotas Darbu apsekošanas Puses pieņem Darbus, parakstot Darbu pieņemšanas-nodošanas aktu, kurā tiek fiksēts Darbu pabeigšanas datums. Tikai pēc šajā punktā minētā Darbu pieņemšanas-nodošanas akta parakstīšanas Pasūtītājs paraksta apliecinājumu par Objekta gatavību ekspluatācijai.
11.5. Darbu pieņemšanas-nodošanas akta parakstīšana neatbrīvo Izpildītāju no atbildības par Defektiem un to novēršanu, kas nav konstatēti Darbu pieņemšanas laikā, un Izpildītājs nav tiesīgs celt iebildumus pret Pasūtītāja pretenzijām par vēlāk atklātiem Defektiem.
11.6. Izpildītāja pienākums līdz Darbu pabeigšanas datumam iesniegt Pasūtītājam Būvvaldē saskaņoto Būvprojekta izmaiņas sējumu, gadījumā, ja būvniecības laikā tika veiktas izmaiņas, kas ir jāsaskaņo ar Būvvaldi.
11.7. Izpildītāja pienākums līdz Defektu aktā norādīto Defektu novēršanas brīdim sagatavot paveikto Darbu izpilddokumentāciju un saņemt visus atzinumus, kas nepieciešami Objekta nodošanai ekspluatācijā. 
11.8. Gala aktu Pusēm ir pienākums parakstīt 10 (desmit) dienu laikā pēc visu Līgumā noteikto Darbu pabeigšanas un Objekta nodošanas ekspluatācijā.
11.9. Pasūtītājam ir tiesības atteikt pieņemt Darbus pilnā sastāvā, ja tiek konstatēti Defekti, t.sk.:
11.9.1. Objekta funkcionālās sistēmas neuzrāda Būvprojekta dokumentācijā paredzētās ekspluatācijas īpašības; 
11.9.2. nav izlaboti un pilnībā novērsti Defekti, kuri ir konstatēti Darbu izpildes laikā; 
11.9.3. Objektā izbūvē konstatētas tādas neatbilstības Dokumentācijai, kuras Darbu izpildes laikā nav noformētas kā Būvprojekta izmaiņas; 
11.9.4. nav saņemti saskaņojošo iestāžu atzinumi par Objekta gatavību ekspluatācijai .

12. APDROŠINĀŠANA UN NODROŠINĀJUMI
12.1. Pēc Līguma abpusējas Pušu parakstīšanas un attiecīgo Darba posmu uzsākšanas 10 (desmit) dienu laikā Izpildītājs atbilstoši 19.08.2014. MK noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām iesniedz Pasūtītājam profesionālās atbildības apdrošināšanas polises apliecinātu kopiju, kā arī visas nepieciešamās būvspeciālistu profesionālās civiltiesiskās atbildības apdrošināšanas polises. 
12.2. [bookmark: _Ref230016880]Pirmā pieprasījuma Līguma saistību izpildes garantija (Līguma nodrošinājums):
12.2.1. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam neatsaucamu pirmā pieprasījuma Līguma saistību izpildes garantiju (apdrošināšanas polises vai bankas galvojuma oriģinālu) 5% (piecu procentu) apmērā no Līgumcenas. Līguma nodrošinājums ir jābūt spēkā līdz Darbu izpildes termiņa beigām, pieskaitot 10 (desmit) darba dienas;
12.2.2. gadījumā, ja Izpildītājs nepilda Līguma vai kādas Darbu daļas un/vai Defektu novēršanas termiņu vai nepilda pilnībā vai daļēji citas ar Līgumu uzņemtās saistības, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus, Pasūtītājam ir tiesības izmantot no Izpildītāja saņemto Līguma saistību izpildes garantiju, lai segtu pret Izpildītāju radušos prasījumus, kurus atteicies segt Izpildītājs vai nav sedzis Līgumā vai Pasūtītāja noteiktajā termiņā;
12.2.3. Līguma saistību izpildes garantijas nosacījumi iepriekš saskaņojami ar Pasūtītāju. Pasūtītājs saskaņojumu sniedz 2 (divu) darba dienu laikā no garantijas projekta saņemšanas.
12.2.4. Līguma saistību izpildes garantija ir spēkā līdz Līguma saistību izpildei un tiek atgriezta Izpildītājam 15 (piecpadsmit) darba dienu laikā pēc Darbu pabeigšanas. 
12.2.5. Izpildītājam ir pienākums savlaicīgi, bet ne vēlāk kā 10 (desmit) darba dienas pirms Līguma saistību izpildes garantijas termiņa beigām, iesniegt Pasūtītājam tās pagarinājumu, ja nodrošinājuma termiņš tuvojas beigām, bet Darbu izpilde vēl nav pabeigta. Minimālais pagarinājuma termiņš ir 30 (trīsdesmit) dienas. Savukārt, gadījumā, ja Izpildītājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
12.3. [bookmark: _Ref229999743][bookmark: _Hlk66447600]Pirmā pieprasījuma garantijas laika saistību izpildes garantija:
12.3.1. Izpildītājam ir tiesības aizstāt Līguma 4.4.4. punkta noteiktajā kārtībā ieturēto garantijas laika ieturējuma summu ar neatsaucamu, pirmā pieprasījuma, beznosacījumu Garantijas laika saistību izpildes garantiju (apdrošināšanas polises vai bankas galvojuma oriģinālu) 5% (pieci procenti) apmērā no Līgumcenas. Garantijas saistību nodrošinājums tiks samazināts minimālā garantijas termiņa trešā gada pirmajā mēnesī uz atlikušo tā daļu, nosakot to 2 % no Līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu. Ja Izpildītājs iesniedz apdrošināšanas sabiedrības izdotu garantijas laika garantiju, tas papildus iesniedz maksājuma uzdevumu par garantijas laika garantijas apmaksu 
12.3.2. Garantijas saturu un formu Izpildītājs pirms iesniegšanas saskaņos ar Pasūtītāju. Pasūtītājs saskaņojumu sniedz 2 (divu) darba dienu laikā no garantijas projekta saņemšanas.
12.3.3. Pasūtītājam ir tiesības izmantot Garantijas laika saistību izpildes garantiju, ja Izpildītājs neievēro Līguma noteikumus vai nenovērš Defektus Līgumā noteiktajā kārtībā. 
12.3.4. Ja Līgums tiek izbeigts pirms termiņa, Darbus neveicot pilnā apmērā, Izpildītājam ir pienākums iesniegt Garantijas laika saistību izpildes garantiju 5% (pieci procenti) apmērā no izpildīto un Līgumā noteiktajā kārtībā pieņemto Darbu vērtības bez PVN.
12.3.5. Garantijas laika saistību izpildes garantija ir spēkā visu garantijas termiņu un tiek atgriezta Izpildītājam 5 (piecu) darba dienu laikā pēc garantijas termiņa beigām.
12.4. Līguma 12.2. un 12.3. punktā minētajām garantijām jāatbilst šādiem nosacījumiem:
12.4.1. pirmā pieprasījuma, beznosacījumu nodrošinājums, kas nav atsaucams no Izpildītāja vai nodrošinājuma devēja puses;
12.4.2. nodrošinājuma devējs neatsaucami apņemas veikt maksājumus ne vēlāk kā 5 (piecu) darba dienu laikā pēc Pasūtītāja rakstveida prasības saņemšanas, kur paziņots, Izpildītājs nepilda Līgumā paredzētās saistības, par jebkuru summu nodrošinājuma summas apmērā;
12.4.3. Pasūtītājam nav jāpierāda vai jādod pamatojums vai iemesls savai prasībai un Izpildītājam nav tiesību apspriest šo prasību;
12.4.4. Pasūtītājam nav jāpieprasa nodrošinājuma summa no Izpildītāja pirms pieprasījuma iesniegšanas garantijas devējam;
12.4.5. prasības un strīdi, kas saistīti ar nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
12.4.6. Bankas garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
12.4.7. Ja kā nodrošinājums tiek iesniegta apdrošināšanas polise, tai jāpievieno maksājumu apliecinošs dokuments (kopija) par apdrošināšanas prēmijas samaksu 100% (simts procentu) apmērā. 

13. DARBU PIEŅEMŠANA PĒC LĪGUMA IZBEIGŠANAS
13.1. Vienpusēji atkāpjoties no Līguma izpildes, kā arī jebkurā citā Līguma izbeigšanas gadījumā Pasūtītājs samaksā Izpildītājam par faktiski paveikto un Līgumā noteiktajā kārtībā pieņemto Darbu. Paveikto darbu novērtēšanā jāņem vērā paveikto Darbu kvalitāte un atbilstība Līguma noteikumiem. 
13.2. Pasūtītājam ir īpašumtiesības tikai uz tiem Darbiem, materiāliem, izstrādājumiem, kas pieņemti un apmaksāti Līgumā noteiktajā kārtībā. Par Objektā iestrādātajiem materiāliem, iekārtām vai mehānismiem Izpildītājs var pieprasīt tikai samaksu nevis materiālu, iekārtu vai mehānismu atgriešanu.

14. GARANTIJAS LAIKS
14.1. Izpildītājs garantē izpildīto Darbu kvalitāti atbilstoši Dokumentācijā noteiktajām kvalitātes prasībām. Izpildītājs garantē izpildīto Darbu atbilstību Dokumentācijai, Līguma noteikumiem un Latvijas Republikas normatīvajiem aktiem. Izpildītājs garantē visu Darbu atbilstošu funkcionēšanu. Izpildītājs nav atbildīgs par tādu defektu, trūkumu novēršanu Darbos, kas radušies Pasūtītājam vai trešajām personām nepareizi (t.i. pretēji rokasgrāmatās vai izpilddokumentos norādītajam) ekspluatējot Darbus vai arī dabiskā nolietojuma rezultātā.
14.2. [bookmark: _Hlk66552944]Līguma 1.9.3. punktā minēto Darbu, t.sk. būvizstrādājumu un materiālu, garantijas laiks ir 60 (sešdesmit) mēneši no dienas, kad Objekts normatīvajos aktos noteiktajā kārtībā ir nodots ekspluatācijā.
14.3. Darbu garantijas laika ietvaros Izpildītājs bez maksas novērš Objekta ekspluatācijas laikā konstatētos Darbu Defektus 5 (piecu) darba dienu laikā no brīža, kad Izpildītājs no Pasūtītāja ir saņēmis rakstisku paziņojumu – pretenziju par atklāto Defektu, vai citā Pušu saskaņotā, saprātīgā termiņā.
14.4. Gadījumā, ja objektīvu iemeslu dēļ Defektu darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo Darbu saskaņojumi vai papildu tehniskie noteikumi, Puses atsevišķi vienojas par Defektu novēršanas saprātīgu termiņu, bet, ja Puses nespēj vienoties Defekti novēršami 15 (piecpadsmit) darba dienu laikā no Pasūtītāja paziņojuma saņemšanas dienas.
14.5. Par Defektu novēršanas darbu veikšanu Puses paraksta attiecīgu pieņemšanas-nodošanas aktu. 
14.6. Ja Izpildītājs uzskata, ka viņš nav atbildīgs par garantijas laikā radušos Defektu, viņš 3 (trīs) darba dienu laikā no paziņojuma – pretenzijas saņemšanas dienas par to rakstiski paziņo Pasūtītājam, nosūtītajiem iebildumiem pievienojot dokumentus, kas apstiprina Izpildītāja viedokli.
14.7. Gadījumā, ja Izpildītājs atsakās novērst konstatētos Defektus vai neuzsāk to novēršanu Pasūtītāja norādītajā termiņā, ja vien Puses nevienojas citādāk, Pasūtītājs ir tiesīgs uz Izpildītāja rēķina novērst Defektus vai pieaicināt citu personu minēto Defektu novēršanai, ieturot/piedzenot šajā sakarā radušās tiešās izmaksas un citus pierādītos tiešos zaudējumus no Izpildītāja, tai skaitā atbilstošā apmērā izmantojot Izpildītāja iesniegto Garantijas saistību izpildes garantiju saskaņā ar Līguma 12.3. punktu vai, ja tāda nav iesniegta, izmantojot Līguma 4.4.4. punkta kārtībā ieturēto garantijas laika ieturējuma summu. 
14.8. Ja Līgums tiek izbeigts, tad Darbu garantijas laiks sākas no Līguma izbeigšanas dienas un attiecas tikai uz tiem Darbiem, kuru pieņemti Līgumā noteiktā kārtībā.

15. TIESĪBAS IZBEIGT LĪGUMU
15.1. Pasūtītājam ir tiesības vienpusēji atkāpties no Līguma izpildes, 10 (desmit) darba dienas iepriekš par to rakstveidā paziņojot Izpildītājam gadījumos, ja:
15.1.1. [bookmark: _Ref230017322]Izpildītājs savas vainas dēļ nav uzsācis Darbus 7 (septiņu) dienu laikā pēc Līgumā paredzētā Darbu uzsākšanas termiņa un nenovērš šādu pārkāpumu 5 (piecu) darba dienu laikā, skaitot no Pasūtītāja pretenzijas saņemšanas dienas;
15.1.2. Līguma 2.5. punktā noteiktais Darbu izpildes gala termiņš vai Līguma 2.5. apakšpunktos noteiktie Darbu izpildes starptermiņi tiek kavēti Izpildītāja darbības vai bezdarbības dēļ vairāk kā par 30 (trīsdesmit) dienām un Izpildītājs nenovērš šādu pārkāpumu un/vai tā sekas 5 (piecu) darba dienu laikā, skaitot no Pasūtītāja pretenzijas saņemšanas dienas;
15.1.3. ja Izpildītājs Darbus vai kādu to daļu izpilda nekvalitatīvi un Izpildītājs nenovērš šādu pārkāpumu, tā sekas arī 10 (desmit) darba dienu laikā, skaitot no Pasūtītāja pretenzijas saņemšanas dienas vai citā Pušu saskaņotā laikā;
15.1.4. Izpildītājs Līgumā noteiktajā termiņā nav iesniedzis Līguma saistību izpildes garantiju un Izpildītājs nenovērš šādu pārkāpumu 5 (piecu) darba dienu laikā, skaitot no Pasūtītāja pretenzijas saņemšanas dienas;
15.1.5. Izpildītājs sevi aizstājis ar citu personu, izņemot, ja Izpildītājs sevi aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
15.1.6. valsts pārvaldes vai pašvaldības iestādes pieprasa Pasūtītāju vai Izpildītāja apturēt Līguma izpildi sakarā ar tādiem Izpildītāja vainojamas rīcības dēļ pieļautiem Darbu, Līguma pārkāpumiem, kurus Izpildītājs nenovērš arī 5 (piecu) darba dienu laikā, skaitot no Pasūtītāja pretenzijas saņemšanas dienas un kuru nenovēršana liedz turpināt Darbu izpildi Objektā;
15.1.7. ir pasludināts Izpildītāja maksātnespējas process;
15.1.8. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas, nepilnīgas ziņas vai apliecinājumus;
15.1.9. ir ierosināts Izpildītāja tiesiskās aizsardzības process;
15.1.10. [bookmark: _Ref230017337]Līgumu nav iespējams izpildīt tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.2. Izpildītājam ir tiesības vienpusēji atkāpties no Līguma izpildes, 10 (desmit) darba dienas iepriekš par to rakstveidā brīdinot Pasūtītāju, ja Pasūtītājs vairāk kā 20 (divdesmit) dienas kavē Līgumā noteikto maksājumu veikšanu un   (piecu) darba dienu laikā no Izpildītāja brīdinājuma saņemšanas kavētais maksājums nav ticis veikts.

16. ZAUDĒJUMI UN ZAUDĒJUMU ATLĪDZĪBAS PIEPRASĪJUMS
16.1. Katra Puse ir atbildīga par otrai Pusei nodarītajiem tiešajiem zaudējumiem normatīvajos aktos noteiktajā kārtībā.
16.2. Ja Pasūtītājs vienpusēji atkāpjas no Līguma izpildes, ievērojot 15.1.1.- 15.1.10. apakšpunktos noteikto, tad Izpildītājam ir pienākums atlīdzināt Pasūtītājam Līguma izbeigšanas rezultātā radītos tiešos zaudējumus, kurus Pasūtītājam Izpildītāja vainas dēļ radījusi Līguma izbeigšana.
16.3. Pieprasījums par konstatēto un pierādīto zaudējumu jāiesniedz rakstiski Pusei, ja:
16.3.1. Zaudējums konstatēts līdz Darbu pieņemšanai, tad atlīdzības pieprasījums jāiesniedz ne vēlāk kā 6 (sešus) mēnešus pēc zaudējumu konstatēšanas;
16.3.2. Zaudējums konstatēts Darbu garantijas laikā, tad atlīdzības pieprasījums jāiesniedz ne vēlāk kā 6 (sešus) mēnešus pēc zaudējumu konstatēšanas.

17. LĪGUMSODI
17.1. Par Līguma 2.5. punktā noteiktā Darbu izpildes galējā termiņa vai jebkura starptermiņa neievērošanu, ja tas nav ievērots Izpildītāja vainas dēļ, Pasūtītājam ir tiesības pieprasīt no Izpildītāja un Izpildītājam ir pienākums samaksāt līgumsodu 0,03% (nulle komats nulle trīs procenti) apmērā no Līgumcenas par katru nokavēto dienu, bet ne vairāk kā 10% (desmit procentus) no Līgumcenas.
17.2. Ja Izpildītājs savas vainas dēļ Līgumā noteiktajā termiņā neveic Defektu novēršanu, tad Pasūtītājam ir tiesības pieprasīt no Izpildītāja un Izpildītājam ir pienākums samaksāt līgumsodu 0,1% (vienas desmitdaļa procenta) apmērā no Defektu darbu vērtības bez PVN par katru nokavēto dienu, bet ne vairāk kā 10% (desmit procentus) no Defektu darbu vērtības bez PVN. Defektu darbu vērtību nosaka Pasūtītājs.
17.3. Ja Izpildītājs Līgumā noteiktajā termiņā neiesniedz vai neuztur spēkā Līgumā noteiktos apdrošināšanas vai nodrošinājuma dokumentus, tad Pasūtītājs ir tiesīgs piemērot līgumsodu 0,03 % (nulle komats nulle trīs procenti) apmērā no Līgumcenas par katru kavējuma dienu, bet kopsummā ne vairāk kā 10 % (desmit procenti) no Līgumcenas.
17.4. Par garantijas laikā Izpildītāja vainojamas darbības rezultātā konstatēto defektu nenovēršanu starp Pusēm noteiktajos termiņos, Pasūtītājam ir tiesības no Izpildītāja ieturēt līgumsodu EUR 100,00 (viens simts eiro) apmērā par katru nokavēto saistību izpildes dienu, aprēķinot līgumsodu par katru nokavēto saistību atsevišķi.
17.5. Līgumsoda samaksa neatbrīvo no tiešo zaudējumu atlīdzināšanas un saistību izpildes pienākuma.
17.6. Par Līgumcenas samaksas nokavējumu, kuru savas vainas dēļ pieļāvis Pasūtītājs, Izpildītājam ir tiesības pieprasīt no Pasūtītāja līgumsodu 0,03% (nulle komats nulle trīs procenti) apmērā no nokavētās maksājamu summas par katru nokavēto dienu, bet ne vairāk kā 10% (desmit procenti) no Līgumcenas.
17.7. 	Gadījumā, ja Izpildītājs Pasūtītāja noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam vai ietur to no Līguma saistību izpildes nodrošinājuma.
17.8. Līgumsoda summu vai jebkuru citu maksājumu, kuru saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam.
17.9. Puses vienojas, ka samaksātās līgumsoda summas netiek ieskaitītas nodarīto zaudējumu atlīdzības summās.

18. NEPAREDZĒTIE DARBI
18.1. Ja Līguma izpildes laikā Izpildītājs konstatē, ka tam ir jāveic neparedzēti darbi, tas nekavējoties, bet ne vēlāk kā 5 (piecu) darba dienu laikā pēc to konstatēšanas rakstveidā par to ziņo Pasūtītājam.
18.2. [bookmark: _Ref230018305]Ar neparedzētiem darbiem šī Līguma izpratnē saprotami darbi, kuri atbilst visām šādām pazīmēm:
18.2.1. Izpildītājs nevarēja paredzēt šādu darbu veikšanu;
18.2.2. Neparedzētos darbus nevar tehniski vai ekonomiski atdalīt no Līguma.
18.3. [bookmark: _Ref230018329]Pēc Izpildītāja paziņojuma saņemšanas Puses organizē neparedzēto darbu apjoma dokumentālu fiksēšanu, sastādot attiecīgu aktu. Papildus 18.2. punktā minētajam, lai konstatētu, ka Izpildītāja paziņojumā norādītie darbi ir klasificējami kā neparedzētie darbi, tiek sasaukta komisija, kurā ietilpst Pasūtītājs, Izpildītājs, Būvuzraugs. Pasūtītājam, Būvuzraugam, Izpildītājam ir jāapliecina, ka Izpildītāja norādītie darbi ir klasificējami kā neparedzētie darbi šī Līguma izpratnē, parakstot attiecīgu dokumentu - aktu.
18.4. Ja Pasūtītājs, Būvuzraugs, Izpildītājs paraksta 18.3. punktā minēto dokumentu, par neparedzēto darbu veikšanu Puses slēdz papildus vienošanos pie šī Līguma, kas ir Līguma neatņemama sastāvdaļa. Neparedzēto darbu vienības cenas piemēro ne lielākas, kādas dotas Dokumentācijā. Līdz brīdim, kamēr Pasūtītājs un Izpildītājs nav parakstījuši šajā punktā minēto vienošanos, uzskatāms, ka Pasūtītājs nav uzņēmies saistības pret Izpildītāju sakarā ar iespējamiem neparedzētiem darbiem.
18.5. Darbi, kas neatbilst šajā nodaļā paredzēto neparedzēto darbu pazīmēm vai netiek konstatēti Līgumā noteiktajā kārtībā un termiņā, netiek uzskatīti par neparedzētiem darbiem, un tiek veikti uz Izpildītāja rēķina saskaņā ar Līguma noteikumiem.

19. STRĪDI
19.1. Strīdu gadījumā par Līguma 1.9.3. punktā minēto izpildīto Darbu kvalitāti Puses pieaicinās sertificētu ekspertu komisiju trīs cilvēku sastāvā, kur vienu ekspertu pieaicina Pasūtītājs, vienu Izpildītājs, bet trešo – abi pieaicinātie eksperti. Ekspertu izmaksas apmaksā vainīgā Puse jeb tā Puse, kurai ekspertīzes lēmums ir nelabvēlīgs.
19.2. Ja kāda no Pusēm nepilda eksperta slēdzienu, tad strīdu izskata Latvijas Republikas tiesā, Latvijas Republikas normatīvajos aktos noteiktā kārtībā.
19.3. Citus strīdus, kas rodas no Līguma izpildes, Puses risina pārrunu ceļā. Ja pārrunu ceļā strīdu atrisināt nav iespējams, Puses nodod strīdu izšķiršanai Latvijas Republikas tiesai normatīvajos aktos noteiktajā kārtībā.
19.4. Gadījumos, kad kāda no Pusēm ir iesniegusi prasību tiesā, tad tas nav pamats Izpildītājam pārtraukt Darbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot Līgumā paredzētos gadījumus, kad Pasūtītājs ir tiesīgs vienpusēji atkāpties no šā Līguma izpildes vai aizturēt maksājumus.

20. KONFIDENCIALITĀTE
20.1. Puses apņemas ievērot konfidencialitāti savstarpējās attiecībās, tajā skaitā:
20.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
20.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
20.2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
20.3. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgā konfidencialitātes noteikumu neievērošanas rezultātā radušos tiešo zaudējumu atlīdzināšanu.
20.4. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

21. LĪGUMA DARBĪBAS TERMIŅŠ, GROZĪJUMI UN LĪGUMA DARBĪBAS IZBEIGŠANA 
21.1. Līgums stājas spēkā no tā abpusējas parakstīšanas brīža un ir spēkā līdz Pušu saistību pilnīgai izpildei.
21.2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir saskaņā ar Līgumu un Publisko iepirkumu likuma 61.pantu.
21.3. Puses var izbeigt Līgumu pirms termiņa savstarpēji rakstiski vienojoties.
21.4. Pusēm nekavējoties jāinformē vienai otru, ja konstatē, ka:
21.4.1. ir pretrunas starp Līguma dokumentos sniegtajiem datiem;
21.4.2. Līguma dokumenti ir nepilnīgi vai kļūdaini;
21.4.3. informācija, dati, instrukcijas, kas iesniegtas Darbu veikšanas laikā, atšķiras no Līguma dokumentiem;
21.4.4. Līguma izpildei nozīmīgi apstākļi ir izmainījušies vai radušies jauni.
21.5. Pie Līguma izbeigšanas visus maksājumus par pieņemtajiem Darbiem un nenomaksātajiem sodiem Pusēm jāsamaksā 20 (divdesmit) darba dienu laikā pēc Darbu pārtraukšanas akta abpusējas parakstīšanas.

22. NEPĀRVARAMA VARA
22.1. Puses nav atbildīgas par Līguma saistību neizpildi vai nepienācīgu izpildi, ja iestājas nepārvaramas varas apstākļi, tādi kā ugunsgrēks, dabas stihijas, karš, jebkura rakstura karadarbības, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
22.2. Pusei, kuras saistību izpildi apgrūtina nepārvaramas varas apstākļi, 3 (trīs) darba dienu laikā jānosūta paziņojums otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas. 
22.3. Izbeidzoties nepārvaramas varas apstākļiem, Puse, kuras saistību izpilde tikusi apgrūtināta ar nepārvaramas varas apstākļu iestāšanos, 3 (trīs) darba dienu laikā paziņo otrai Pusei par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
22.4. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem, noslēdzot par to atsevišķu vienošanos.
22.5. Ja nepārvaramas varas apstākļi turpinās ilgāk par 3 (trīs) mēnešiem, Pusēm ir tiesības vienpusēji izbeigt šī Līguma darbību, bez zaudējumu kompensācijas, veicot norēķinu par faktiski padarīto darbu.
23. PUŠU PĀRSTĀVJI
23.1. [bookmark: _Ref230002009][bookmark: _Ref230002483]Izpildītāja pārstāvis, kurš saistībā ar Darbu izpildi ir tiesīgs Izpildītāja vārdā rīkoties un nodrošināt operatīvu lēmumu pieņemšanu ir: ______________________.
23.2. Pasūtītāja pārstāvis  - ________________________.
23.3. Par atbildīgo pārstāvju nomaiņu attiecīgā Puse savlaicīgi paziņo otrai Pusei e-pastā, norādot jaunā atbildīgā pārstāvja vārdu, uzvārdu, tālruņa numuru un e-pastu.
23.4. Ja Līguma izpildes laikā kāda no Pušu amatpersonām vai ieceltajiem pārstāvjiem zaudē savas pārstāvības tiesības un nav vairs tiesīga turpmāk uzņemties saistības attiecīgās Puses vārdā, tā Puse, kuras pārstāvji ir mainījušies, nekavējoties rakstiski paziņo otrai Pusei par amatpersonas vai pārstāvja maiņu. Puse, kuras pārstāvji (amatpersonas) ir mainījušies, uzņemas visas saistības un tiešo zaudējumu atlīdzības pienākumu, ja tās izriet no agrāko Pušu pārstāvju darbībām līdz brīdim, kad otra Puse ir saņēmusi šajā punktā noteikto paziņojumu. 
23.5. Pasūtītājs sapulces sasauc vismaz 1 (vienu) reizi 2(divās) nedēļās, ja Līgumā nav noteikts citādi, vai biežāk pēc vajadzības, un tajās risina ar Darbu veikšanu saistītos jautājumus. Nepieciešamības gadījumā vai Pusēm vienojoties sapulces var sasaukt arī Izpildītājs. Puse, kas sasauc sapulci, paziņo par to otrai Pusei.
23.6. Pasūtītāja pārstāvim vai tā pilnvarotai personai, vai Būvuzraugam jāprotokolē sapulces norise. Panāktās vienošanās fiksē protokolā un pēc tam, kad Puses parakstījušas protokolu, katra Puse saņem vienu protokola eksemplāru. Sapulcēs pieņemtie un ieprotokolētie lēmumi ir saistoši un obligāti Pasūtītājam un Izpildītājam, ciktāl tie nav pretrunā ar Līgumu, Dokumentāciju vai Latvijas Republikas normatīvajiem aktiem.
23.7. Sapulču protokolus ir tiesīgas parakstīt saskaņā ar Līgumu noteiktās personas. Pušu pilnvarotie pārstāvji sapulču protokolus paraksta uzreiz pēc sapulces. Iebildumi par sapulču protokolos minēto iesniedzami ne vēlāk kā 5 (piecu) darba dienu laikā no attiecīgās sapulces norises dienas, nosūtot tos Pasūtītājam elektroniski vai ar pasta starpniecību.
23.8. Sapulcēs obligāti piedalās Līguma 23.1. punktā norādītā persona, kura paraksta protokolu.

24. FIZISKO PERSONU DATU AIZSARDZĪBA
24.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
24.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
24.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
24.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
24.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
24.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.

25. NOBEIGUMA NOTEIKUMI
25.1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
25.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai Latvijas Republikā spēkā esošajiem tiesību aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
25.3. Tās Līguma attiecības, kuras nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
25.4. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Ja kāda no Pusēm neinformē otru Pusi par savu rekvizītu maiņu vai to pārstāvju maiņu Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei.
25.5. Līgumā minētie pielikumi un ar Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par Līguma pielikumiem un ir Līguma neatņemamas sastāvdaļas.
25.6. Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par Līguma izbeigšanu pirms termiņa un pieprasīt samaksāt pienākošās summas.
25.7. Līgums kopā ar pielikumiem ietver sevī visas Pušu vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši abas Puses. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 
25.8. Līgums ir noslēgts un stājas spēkā ar dienu, kad to ir parakstījušas abas Puses un tā darbības termiņš izbeidzas ar Līgumā noteikto Pušu saistību izpildi, ja vien Līgums netiek pārtraukts vai izbeigts saskaņā ar Līguma noteikumiem. 
25.9. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks. Līguma pielikumi tiek parakstīti elektroniski ar drošu elektronisko parakstu, kas satur laika zīmogu.
25.10. Līgumam pievienoti šādi pielikumi:
25.10.1. Pielikums Nr.1 – Darba uzdevums;
25.10.2. Pielikums Nr.2 – Finanšu piedāvājums;
25.10.3. Pielikums Nr.5 – Līguma izpildē piesaistītie speciālisti;
25.10.4. ______________________

26. Pušu rekvizīti un paraksti

